Source: https://tv.nrsr.sk/videokanaly/osoba/7/KrajMiku?id=212732
Timestamp: 2020-01-25 19:28:35+00:00

Document:
11.9.2019 o 15:29 hod.
Pani poslankyňa, ja len som sa príkladom, ktorý som uviedol, snažil vysvetliť, že práve to udelenie výnimiek alebo posunutie účinnosti na udelenie výnimiek o vykonávaní činnosti v chránených územiach, by sa mohlo predísť rôznym problémom a po prípade možno aj súdnym sporom, ktoré by mohli dôjsť. Tak preto toto posunutie tej účinnosti alebo toto je zmysel môjho pozmeňovacieho návrhu. Samozrejme, boli by sme radi, aby tá zonácia Vysokých Tatier prebehla čím skôr a určite potom by to pomohlo aj tomuto zákonu.
Vystúpenie s faktickou poznámkou 11.9.2019 15:29 - 15:30 hod.
Pani poslankyňa, ja len som sa príkladom, ktorý som uviedol, snažil vysvetliť, že práve to udelenie výnimiek alebo posunutie účinnosti na udelenie výnimiek o vykonávaní činnosti v chránených územiach, by sa mohlo predísť rôznym problémom a po prípade možno aj súdnym sporom, ktoré by mohli dôjsť. Tak preto toto posunutie tej účinnosti alebo toto je zmysel môjho pozmeňovacieho návrhu. Samozrejme, boli by sme radi, aby tá zonácia Vysokých Tatier...
Vystúpenie v rozprave 11.9.2019 15:19 - 15:25 hod.
Ďakujem za slovo, Vážený pán predsedajúci, vážený pán minister, dámy a páni, dovoľte mi, aby som predniesol pozmeňujúci návrh k vládnemu návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony. Najprv prečítam návrh svoj, potom odôvodnenie a potom, pretože pravdepodobne tento návrh vyvolá nejakú diskusiu, tak aj nejaký príklad.
Takže po prvé. K čl. I bodu 75 § 29 sa dopĺňa odsekom 5, ktorý znie:
"(5) Ustanovenia odsekov 3 až 4 sa uplatňujú pri povoľovaní výnimiek na činnosť vykonávanú v chránených územiach vyhlásených po nadobudnutí účinnosti tohto zákona."
Odôvodnenie: V čl. IV návrhu zákona sa pri paragrafe 29 ods. 3 až 4 navrhuje predĺžená účinnosť od 1. 1. 2023 z dôvodu, že predmetná úprava bude uplatniteľná až v neskoršom období. Navrhuje sa, aby sa uplatniteľnosť uvedených ustanovení viazala k chráneným územiam, ktoré budú vyhlasované po nadobudnutí účinnosti tohto zákona, to je, budú spĺňať nové kritériá stanovené návrhom zákona.
Navrhovanou úpravou § 29 ods. 5 sa dosiahne uplatňovanie § 29 ods. 3 a 4 včaššie, teda pre každé územie, ktoré bude z hľadiska kvality prírodných hodnôt prehodnotené a vyhlasované v nových hraniciach. Uvedený návrh sa vzťahuje aj na vyhlasovanie chránených území a ich zón. Uvediem preto príklad.
Väčšina chránených území Slovenskej republiky bola vyhlásená za účinnosti zákona Slovenskej národnej rady č.1/1955 Zb. o štátnej ochrane prírody. Podmienky ochrany týchto chránených území, to je činnosti, ktorých uskutočňovanie je možné po dohode alebo súhlase orgánu ochrany prírody boli uvedené priamo v právnom predpise, ktorým bolo to chránené územie vyhlásené. Zákon č. 287/1994 Z. z., ktorým bol zrušený zákon č. 1/1955 Zb., zrušil v právnych predpisoch ustanovenia, ktoré upravovali podmienky ochrany prírody a nahradil ich stupňami ochrany prírody, ktoré následne priradil ku kategóriám chránených území.
Uvedený spôsob riešenia podmienok ochrany platí aj podľa zákona č. 543/2002 Z. z. a nahradenie konkrétnych podmienok ochrany vo vyhláškach, ktorými sa chránené územia vyhlasovali stupňami ochrany, však v praxi znamená, že mnohé činnosti, ktoré uskutočňovanie do zavedenia stupňov ochrany prírody nebolo obmedzované, sú dnes v území zakázané a ich uskutočňovanie je možné len za predpokladu, že ich uskutočnenie povolí orgán ochrany prírody povolením výnimky alebo vydaním súhlasu.
Uvedený spôsob, kedy orgány ochrany prírody vydávali a vydávajú nespočetné množstvo povolení, devalvuje najmä inštitút výnimky. Je však nutný, keďže stále existujú chránené územia s piatym stupňom ochrany, kde sú ich súčasťou napr. strediská cestovného ruchu, vysokohorské chaty a tak ďalej. Podľa navrhovaného ustanovenia § 29 ods. 4 úvodná veta v znení § 29 ods. 3 písm. a) a b) bude možné výnimku udeliť iba v záujme ochrany prírody a krajiny a ak činnosť súvisiaca s opravou chaty, resp. jej obnovenie významne neovplyvní stav predmetu ochrany z hľadiska cieľov a jeho ochrany.
Pri rozhodovaní o tom, čo je pre územie s piatym stupňom ochrany lepšie, či existencia chaty alebo neumožnenie jej opravy a tým nepriamo obmedzenie príchodu množstva osôb do územia s piatym stupňom ochrany, je pravdepodobné, že výnimky udelené nebudú.
Navrhovanými ustanoveniami § 29 ods. 3 a 4 sa má zabezpečiť, že udelenie výnimiek a vydanie súhlasu bude možné len v taxatívne uvedených prípadoch a z taxatívne uvedených dôvodov. Keďže si predkladateľ zákona uvedomuje situáciu, ktorá uplatňovaním uvedeného ustanovenia nastane, posúva jeho účinnosť o tri roky, počas ktorých pravdepodobne plánuje sa dokončiť zonácia národných parkov a prehodnotiť hranice najmä starších chránených území tak, aby sa územia, ktoré svojím charakterom nezodpovedajú piatemu stupňu ochrany prírody, dostali do iného režimu. Ak vychádzame zo skutočnosti, že návrh zonácie Tatranského národného parku sa pripravuje už viac ako 10 rokov, vzbudzuje posunutie účinnosti uvedeného ustanovenia o tri roky obavy. Navrhujeme preto viazanosť ustanovenia § 29 ods. 3 a 4 k chráneným územiam vyhlasovaným po nadobudnutí účinnosti tohto zákona. Bude na iniciatíve orgánov ochrany prírody a krajiny, ako rýchlo uvedené prehodnotenia uskutočnia.
Toľko k príkladu.
A potom ešte navrhujem v bode 2 v čl. IV.
V čl. IV sa vypúšťajú slová "a § 29 ods. 3 a 4 v bode 75, ktorý nadobúda účinnosť 1. januára 2023".
Odôvodnenie: Ide o legislatívno-technickú úpravu vzhľadom k doplneniu § 29 o ods. 5 v bode 1.
Toľko k pozmeňovaciemu návrhu. Ďakujem.
Vystúpenie spoločného spravodajcu 26.6.2019 15:30 - 15:33 hod.
Ďakujem za slovo, pán podpredseda. Vážené panie poslankyne, páni poslanci, podľa § 35 zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov činnosť a hospodárenie pozemkového fondu kontroluje trinásťčlenná rada. Na návrh vlády volí a odvoláva Národná rada, a to ôsmich členov na návrh vlády...
Ďakujem za slovo, pán podpredseda. Vážené panie poslankyne, páni poslanci, podľa § 35 zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov činnosť a hospodárenie pozemkového fondu kontroluje trinásťčlenná rada. Na návrh vlády volí a odvoláva Národná rada, a to ôsmich členov na návrh vlády Slovenskej republiky, z toho jedného člena vláde Slovenskej republiky navrhne Združenie miest a obcí Slovenska a jedného člena vláde Slovenskej republiky navrhne Slovenská poľnohospodárska a potravinárska komora a piatich členov na základe princípu pomerného zastúpenia politických strán a politických hnutí, za ktoré boli poslanci zvolení do Národnej rady Slovenskej republiky, na návrh Výboru Národnej rady Slovenskej republiky pre pôdohospodárstvo a životné prostredie.
Vláda Slovenskej republiky predložila dňa 19. júna 2019 návrh na doplnenie členov Rady Slovenského pozemkového fondu, tak ako to uviedla pani ministerka, a to pána Michala Sýkoru a pána Olivera Šiatkovského.
Predseda Národnej rady Slovenskej republiky rozhodnutím č. 1651 z 21. júna 2019 pridelil predmetný návrh vlády výboru pre pôdohospodárstvo a životné prostredie na prerokovanie do 25. júna 2019. Výbor pre pôdohospodárstvo a životné prostredie na svojej 67. schôdzi dňa 25. júna 2019 prerokoval predmetný návrh vlády a vo svojom uznesení č. 295 konštatoval, že predložené návrhy spĺňajú ustanovené podmienky a sú v súlade s príslušnými ustanoveniami zákona Slovenskej národnej rady č. 330/1991 o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov. Výbor pre pôdohospodárstvo a životné prostredie odporučil Národnej rade, aby zvolila na návrh vlády dvoch členov Rady Slovenského pozemkového fondu, a to pána Michala Sýkoru a Olivera Šiatkovského.
Výbor pre pôdohospodárstvo a životné prostredie odporučil Národnej rade uskutočniť voľbu členov Rady Slovenského pozemkového fondu na návrh vlády verejným hlasovaním spoločne. Výbor ma poveril svojím uznesením č. 296 zo dňa 25. júna 2019, aby som predniesol správu o výsledku prerokovania predmetného návrhu vlády. Súčasťou správy je návrh uznesenia Národnej rady Slovenskej republiky.
Toľko spravodajská správa, otvorte rozpravu.
Vystúpenie v rozprave 19.6.2019 14:07 - 14:10 hod.
Áno, hlasovať sa bude dnes o 17.00 hodine.
Vystúpenie v rozprave 19.6.2019 14:06 - 14:09 hod.
Ďakujem pekne za slovo, pán predsedajúci. Národná rada uznesením č. 1760 z 10. mája 2019 pridelila vládny návrh zákona, ktorým sa mení a dopĺňa zákon č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné...
Ďakujem pekne za slovo, pán predsedajúci. Národná rada uznesením č. 1760 z 10. mája 2019 pridelila vládny návrh zákona, ktorým sa mení a dopĺňa zákon č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný návrh zákona v lehote určenej uznesením Národnej rady.
Poslanci Národnej rady, ktorí nie sú členmi výborov a ktorým bol vládny návrh pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory, ktorým bol vládny návrh zákona pridelený, zaujali k nemu nasledovné stanoviská:
Ústavnoprávny výbor uznesením č. 629 z 11. júna 2019 s vládnym návrhom zákona súhlasil a odporučil ho Národnej rade schváliť s pripomienkami. Výbor pre pôdohospodárstvo a životné prostredie uznesením č. 282 z 11. júna 2019 s vládnym návrhom zákona súhlasil a odporučil ho Národnej rade schváliť s pripomienkami.
Gestorský výbor odporúča hlasovať o bodoch spoločnej správy nasledovne: o bodoch spoločnej správy č. 1 až 19 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona o rokovacom poriadku odporúča Národnej rade predmetný vládny návrh zákona schváliť s pripomienkami.
Spoločná správa výborov Národnej rady o prerokovaní predmetného vládneho návrhu zákona vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 293 z 18. júna 2019. V citovanom uznesení výbor poveril spoločného spravodajcu výborov predložiť Národnej rade spoločnú správu výborov a splnomocnil ho podať návrhy podľa § 81 ods. 2, § 83 ods. 4 a § 84 ods. 2 a § 86 zákona o rokovacom poriadku. Na zdravie. (Reakcia rečníka na kýchnutie v sále.)
Vystúpenie v rozprave 21.5.2019 9:31 - 9:34 hod.
Ďakujem pekne za slovo. Vážené panie poslankyne, páni poslanci, podľa zákona, podľa § 35 zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov činnosť a hospodárenie pozemkového fondu kontroluje jedenásťčlenná rada. (Musím sa trošku vydýchať.) Členov rady volí a odvoláva Národná rada, a to...
Ďakujem pekne za slovo. Vážené panie poslankyne, páni poslanci, podľa zákona, podľa § 35 zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov činnosť a hospodárenie pozemkového fondu kontroluje jedenásťčlenná rada. (Musím sa trošku vydýchať.) Členov rady volí a odvoláva Národná rada, a to šiestich členov na návrh vlády a piatich členov na základe princípu pomerného zastúpenia politických strán a politických hnutí, za ktoré boli poslanci zvolení do Národnej rady na návrh výboru pre pôdohospodárstvo a životné prostredie. Funkčné obdobie členov rady je tri roky.
Vzhľadom na to, že aj pri opakovanej voľbe zo dňa 6. decembra 2018 nebol zvolený potrebný počet členov Rady Slovenského pozemkového fondu, je potrebné vykonať novú voľbu. V súlade s čl. 2 volebného poriadku o voľbe a odvolávaní funkcionárov požiadal predseda výboru pre pôdohospodárstvo a životné prostredie listom politické strany a politické hnutia, za ktoré boli poslanci zvolení do Národnej rady, o zaslanie návrhov kandidátov na členov Rady Slovenského pozemkového fondu.
Výbor dostal tieto návrhy kandidátov na člena Rady Slovenského pozemkového fondu: Ján Ilavský a Marcel Vrchota.
Bližšie charakteristiky kandidátov sú uvedené v prílohe č. 1 predloženého materiálu.
Výbor pre pôdohospodárstvo a životné prostredie prerokoval predložené návrhy a konštatoval, že kandidáti spĺňajú všetky náležitosti a predložené návrhy sú v súlade s príslušnými ustanoveniami zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov.
Výbor v svojom uznesení č. 269 z 29. apríla 2019 odporučil Národnej rade, aby zvolila jedného člena Rady Slovenského pozemkového fondu z navrhnutých kandidátov a túto voľbu uskutočnila tajným hlasovaním.
Výbor ma poveril vo svojom uznesení č. 276 z dňa 9. mája 2019 vystúpiť na schôdzi Národnej rady a predniesť uvedený návrh na voľbu člena Rady Slovenského pozemkového fondu a návrh na uznesenie Národnej rady, ktorá je prílohou v predmetnej tlači.
Pani predsedajúca, otvorte rozpravu.
Vystúpenie spoločného spravodajcu 10.5.2019 9:10 - 9:12 hod.
Vážený pán podpredseda, panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona.
Návrh spĺňa náležitosti podľa rokovacieho poriadku a legislatívnych pravidiel tvorby, pravidiel tvorby zákonov. Zo znenia návrhu zákona je zrejmý účel navrhovanej...
Návrh spĺňa náležitosti podľa rokovacieho poriadku a legislatívnych pravidiel tvorby, pravidiel tvorby zákonov. Zo znenia návrhu zákona je zrejmý účel navrhovanej úpravy.
Vychádzajúc z oprávnení, ktoré pre mňa ako spravodajcu vyplývajú z § 73 zákona o... (Reakcie z pléna. Prerušenie vystúpenia predsedajúcim.)
Fluórované plyny.
Krajkovič, Mikuláš, poslanec NR SR
Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 17. júna 2019 a v gestorskom výbore do 18. júna 2019.
Vystúpenie s faktickou poznámkou 2.4.2019 15:58 - 16:00 hod.
Ďakujem. Hlasovať budeme dnes o sedemnástej hodine.
Ďakujem za slovo. Národná rada Slovenskej republiky uznesením č. 1631 zo 7. februára 2019 pridelila návrh poslancov Národnej rady Slovenskej republiky Bélu Bugára a Petra Antala na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov na prerokovanie výborom: ústavnoprávnemu výboru, výboru pre financie a rozpočet a výboru pre...
Ďakujem za slovo. Národná rada Slovenskej republiky uznesením č. 1631 zo 7. februára 2019 pridelila návrh poslancov Národnej rady Slovenskej republiky Bélu Bugára a Petra Antala na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov na prerokovanie výborom: ústavnoprávnemu výboru, výboru pre financie a rozpočet a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie.
Výbory prerokovali predmetný poslanecký návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona. Výbory, ktorým bol poslanecký návrh zákona pridelený, zaujali k nemu nasledovné stanoviská.
Ústavnoprávny výbor uznesením č. 582 z 19. marca 2019 s poslaneckým návrhom zákona súhlasil a odporučil ho Národnej rade schváliť s pripomienkami. Výbor pre financie a rozpočet uznesením č. 392 z 25. marca 2019 s poslaneckým návrhom zákona súhlasil a odporučil ho Národnej rade schváliť s pripomienkami. Výbor pre pôdohospodárstvo a životné prostredie uznesením č. 251 z 21. marca 2019 s poslaneckým návrhom zákona súhlasil a odporučil ho Národnej rade schváliť s pripomienkami.
Gestorský výbor odporúča hlasovať o bodoch spoločnej správy nasledovne: o bodoch spoločnej správy č. 1 až 3 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k poslaneckému návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto poslaneckému návrhu zákona v súlade s § 79 ods. 4 a § 83 zákona o rokovacom poriadku odporúča Národnej rade predmetný návrh poslancov schváliť s pripomienkami.
Spoločná správa výborov o prerokovaní predmetného návrhu poslancov vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 260 z 26. marca 2019. V citovanom uznesení výboru poveril spoločného spravodajcu výborov predložiť Národnej rade spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku.

References: § 29
 § 29
 § 29
 § 29
 § 29
 § 29
 § 29
 § 29
 § 29
 § 35
 § 35
 § 79
 § 83
 § 81
 § 83
 § 84
 § 86
 § 35
 § 35
 čl. 2
 § 73
 § 73
 § 73
 § 79
 § 83
 § 81
 § 83
 § 84
 § 86